फोटो शेयर कर बोले- अरेस्टेड, फैंस ने कहा- डॉन को पकड़ना मुश्किल नहीं नामुमकिन
Amitabh Bachchan No Helmet Bike Ride Challan Case - Big B's Instagram Post Caption Goes Viral. बाइक पर हेलमेट न पहनने पर मुंबई पुलिस के एक्शन के बाद अमिताभ बच्चन ने शुक्रवार को अपने इंस्टाग्राम अकाउंट पर पोस्ट शेयर की, जिसमें वो पुलिस जीप के पास निराश खड़े नजर आ रहे हैं
बाइक पर हेलमेट न पहनने पर मुंबई पुलिस के एक्शन के बाद अमिताभ बच्चन ने शुक्रवार को अपने इंस्टाग्राम अकाउंट पर पोस्ट शेयर की, जिसमें वो पुलिस जीप के पास निराश खड़े नजर आ रहे हैं। फोटो पोस्ट करते हुए अमिताभ ने लिखा- ‘गिरफ्तार’। चर्चित तस्वीर में अमिताभ चेक शर्ट और ब्लैक पैंट में एक पुलिस जीप के पास खड़े हैं। पोस्ट देखकर फैंस का कहना है कि बिग बी ने हेलमेट वाली घटना को लेकर मौज ली है। उनका यह पोस्ट सोशल मीडिया पर जमकर वायरल हो रहा है।
फैंस बोले- भूतनाथ को कोई अरेस्ट नहीं कर सकता
अमिताभ के इस मजेदार पोस्ट पर फैंस जमकर रिएक्ट कर रहे हैं। एक फैन ने कमेंट सेक्शन में लिखा- डॉन को पकड़ना मुश्किल नहीं नामुमकिन है, सर। दूसरे फैन ने लिखा- सर भूतनाथ को कोई अरेस्ट नहीं कर सकता है। तीसरे फैन ने लिखा- चलो तो आखिर में 14 मुल्कों की पुलिस आपको पकड़ने में सक्सेसफुल हुई।
फूड डिलीवरी कंपनी जोमैटो ने लिखा- ‘क्या वहां खाना डिलीवरी करवा सकते हैं?’, रामायण एक्टर सुनील लहरी ने लिखा- ‘सर आप अरेस्ट हुए हो या आपको किसी ने अरेस्ट किया है।’
अमिताभ के ऊपर लगा था 1000 रुपए का जुर्माना 
दरअसल, अमिताभ बच्चन ने 15 मई को अपने सोशल मीडिया अकाउंट पर एक फोटो शेयर की। इसमें वो बाइक पर बैठे नजर आ रहे हैं। बिग बी ने कैप्शन में लिखा- मैं इन्हें नहीं जानता, लेकिन फिर भी इन्होंने मेरी मदद की। पीली टी-शर्ट, शॉर्ट्स और कैप पहने इस व्यक्ति का शुक्रिया कि इन्होंने खुशी-खुशी मुझे अपनी बाइक में बैठा लिया और मैं सही टाइम पर लोकेशन पर पहुंच गया।'
हालांकि, फोटो वायरल होने के बाद यूजर्स ने हेलमेट न पहनने पर अमिताभ की जमकर क्लास लगाई। लोगों ने मुंबई पुलिस को टैग किया, जिस पर मुंबई पुलिस ने तुरंत एक्शन लेते हुए अमिताभ पर 1000 रुपए का फाइन लगाया।
यूजर्स ने पुलिस के इस कदम की सराहना की
सोशल मीडिया यूजर्स मुंबई ट्रैफिक पुलिस के इस कदम की जमकर तारीफ कर रहे हैं। एक फैन ने लिखा- बॉलीवुड हस्तियों के खिलाफ भी कार्रवाई हो रही है, ये देख कर बहुत खुशी हो रही है। ऐसा करने के लिए बहुत बहादुरी की जरूरत है।
एक यूजर ने लिखा- मुझे लगता है कि अगर कोई बॉलीवुड सेलिब्रिटीज ट्रैफिक नियमों को तोड़ता है तो उसके खिलाफ भी समान रूप से एक्शन लेना चाहिए। नियम सबके लिए एक होने चाहिए।'